Ouma se soektog na vermiste 15-jarige eindig tragies | Maroela Media
Laticia Princes Jansen (15) van Germiston se ouma het dadelik na haar begin soek toe sy nie van die skool af teruggekeer het huis toe nie.
Laticia, 'n graad 9-leerling aan die Graceland Education Centre in Elsburg, het op 22 Januarie nie teruggekeer huis toe nie. Haar ouma was dadelik paniekerig en het in die buurt na haar begin soek, maar alles was tevergeefs. Die ouma kon die aand nie slaap nie en is die volgende oggend, Donderdagoggend, dadelik polisiestasie toe. Polisiebeamptes het haar versoek om 'n foto te bring, maar geen verdere stappe is daarna gedoen nie.
Die ouma het toe skool toe gegaan om Laticia as vermis aan te meld, en die skool het bevestig dat Laticia nie die Woensdag by die skool opgedaag het nie. Die skool het nie die ouers in kennis gestel dat sy nie by die skool is nie.
"Die ouma moes daarna na die Elsburg-polisiestasie terugkeer om hulle oor die gruvonds in te lig," sê Panyaza Lesufi, LUR van onderwys in Gauteng. "Ons het gehoor dat Laticia en 'n groep leerders van Dukathole in Germiston Woensdag deur die departement se skoliervervoer agtergelaat is en hulle moes ongelukkig terugkeer huis toe. Dit wil voorkom of die ander leerders Laticia agtergelos het toe hulle huis toe gestap het. Sy het gekla oor 'n swaar skooltas en wou verstellings maak aan die sak. Dit was die laaste keer wat die leerders haar gesien het."
Lesufi het Sondag besoek afgelê aan die familie en sy meegevoel betuig. Hy het hulle gerus gestel dat, as die skool nalatig was, hy beslissend sal optree.
"Daar word beweer dat die skoolvervoer vroeër begin vertrek as wat dit geskeduleer is, en dit beteken talle leerders word agtergelaat. Dit is 'n groot bekommernis vir ons. Ons sal die omstandighede rondom dié bewering ondersoek. Ons het die familie besoek om ons meegevoel te betuig."
Die departement se traumaberaders sal die skool Maandag besoek om die nodige berading te bied aan die skoolgemeenskap en die familie.
germiston In die nuus
Lesufi kan lekker hire and fire!!!
Elsburg het so agter uit gegaan hulle verkoop drugs op elke hoek Dit is glad nie meer n veilige area nie Sterkte aan die famielie
Ons almal ken tieners en ek mag verkeerd wees. Kom ons mis die vervoer dan kan ons loop waar ons wil, doen wat ons wil en gaan waar ons wil. Hoekom het die ander leerders nie net 2 minute gewag terwyl sy die verstelling gedoen het nie? Wonder of hulle darem bietjie skuldig voel dat hulle haar gelos het? Jammer Ouma dat jy deur die trauma moes gaan en ma Jesus jou vertroos. Elsburg Polisie is useless hoekom het hulle nie dadelik die omgewing gaan fynkam nie…. O ek onthou nou weer hulle wil net SIT in hulle groot nuwe… Lees meer »
Wat is die polisie se probleem? die Ouma het die kind gaan aanmeld as vermis? maar wat moet ons nou warry… ek glo nie n skool laat enige ouer weet as die kind nie opdaag vir skool tensy dit maybe n week is, sal hul te veel geld kos aan telefoon oproepe. Daar is geen meer omgee in die land van ons, my hart gaan uit na die Ouma wat haar kleinkind op so n wrede manier moes verloor ek hoop die Polisie tree darem in en probeer die Monster vang hoe wreed om iemand so dood te maak.